Washington/Genf (B/SN). Při jednym z najhrózbnišich nadpadow na kemšerjow je njedawno w baptistiskej cyrkwi texaskeho Sutherland Springs 26 ludźi zahinyło a dalšich 30 so zraniło. Cyrkej tónle njeskutk jara wobžaruje, zdobom pak žada sej restriktiwniše zakonje wo brónjach. Předsyda romsko-katolskeje biskopskeje konferency, kardinal Daniel DiNardo, rěčeše wo „fundamentalnym problemje“ towaršnosće w USA. „Kultura žiwjenja“ měła bjezzmyslnej namocy we wšěch formach zadźěwać. Hižo bywši ameriski prezident Barack Obama je prajił: Bóh njech pomha namóc w našej srjedźiznje přewinyć.
Cyrkej w kritice
Magdeburg (B/SN) Pózdnju nazymu 2018 wotewru w Magdeburgu muzej tachantstwa Ottonianum. W nim powědaja wo stawiznach kejžora Otta Wulkeho (zemr. 973), kralowny Edithy (zemr. 946), arcybiskopstwa Magdeburg a wo tachantstwje. Na kulinariju 25. oktobra předstaji so w 19.30 hodź. w domje Roncalli Claus-Peter Hesse jako projektny nawoda tachantskeho muzeja Ottonianum při kulturnohistoriskim muzeju Magdeburg.
Ewangelska cyrkej spokojom
Berlin (B/SN). Ewangelska krajna cyrkej Berlin-Braniborska-Šleska Hornja Łužica je z jubilejom k reformaciji jara spokojom. Mnohe zarjadowanja skićachu móžnosć, z nabožnymi, kulturnymi a politiskimi wuskutkami reformacije so rozestajeć. W zdźělence rěka, zo je so poradźiło, poselstwo reformacije towaršnosći znowa wuwědomjeć. „Swoboda w zmysle Luthera měni, zo wěra do Boha nas wuswobodźa, a wšitcy ludźo zhromadnje zamołwitosć za to njesu, zo smy w towaršnosći zhromadnje žiwi.“ Biskop Markus Dröge wuzběhny.
Staw ćěkancow je katastrofa
Drježdźany (B/SN). Zo je 63lětna sakska kultusowa ministerka Brunhild Kurth (CDU) z „priwatnych přičin“ dwě lěće dočasnje zastojnstwo złožiła, nowy minister Frank Haubitz jara wobžaruje, přejo „swójbje wšo dobre a Bože žohnowanje.“ Kaž předsydstwo šulskeje załožby ewangelskolutherskeje cyrkwje Sakskeje zdźěli, měješe Brunhild Kurth dźěći a wučerjow kaž tež jich problemy stajnje we wóčku. Husto tematizowaše wona dźěry we wobłuku wučerskeho personala a dorosta, štož bu lěta dołho zanjechane. To budźe tež za přichod wulke wužadanje. Z nowymi šulskimi zakonjemi w zjawnym a swobodnym nošerstwje je Kurth nowy puć nastupiła. Tónle proces njeje hišće nimo a ma so wot jeje naslědnika dale wjesć. Tež ewangelske šule su dźěl sakskeho šulstwa a chcedźa tutej zamołwitosći wotpowědować.
Choralny swětowy rekord
Berlin (B/SN). Předsyda rady Ewangelskeje cyrkwje w Němskej Heinrich Bedford-Strohm wupraja so po dobrym wotrěznjenju strony Alternatiwa za Němsku (AfD) při zwjazkowych wólbach přećiwo tomu, přisuwać winu wuchodoněmskim wolerjam. Někotre komentary ludźi ze zapada su jeho woprawdźe zludali, rjekny najwyši reprezentant němskich protestantow nowinje Bild. Wuchodna Němska njeměła so jako jenička jako problemowy region předstajić. „Mamy z mjezsobnym respektom wobchadźeć“, praji bayerski krajny biskop.
Chudoba w Grjekskej přiběra
Mnichow/Athen (B/SN). Chudoba w Grjekskej po informaciji nadkonfesionelneje organizacije SOS-Kinderdörfer přiběra, byrnjež hospodarstwo rostło. „Wjace hač 40 procentow grjekskich dźěći je chudych“, zdźěli George Protopapas z organizacije. Drastiske lutowanja knježerstwa w Athenje su wosebje młodej generaciji škodźeli. Tak njeměješe 40 procentow ludźi pod 25 lětami w awgusće 2017 žane dźěło. „Młodźi Grjekojo su wěru do přichoda zhubili.“ 100 000 ludźi kraj lětnje wopušći.
Za ludowe rozsudy
Berlin (B/SN). Z namołwu k „werbalnemu wotputanju“ komentowaše kardinal Reinhard Marx na nazymskej hłownej zhromadźiznje němskich biskopow rezultat wólbow. „Zapósłancy měli so wzdać rěče wotmjezowanja a hidy. Zastupuja-li njeznjesliwe tezy, dyrbimy jim jasnje znapřećiwić“, rjekny předsyda biskopskeje konferency, bjeztoho zo naspomni AfD. K wólbnemu wuspěchej prawicarsko-populistiskeje strony nochcyše so bliže zwuraznić. „Němska njewjerći so jeničce wokoło jedneje strony.“ Jako politiske naležnosće cyrkwje mjenowaše wón starosć wo chudych, chorych a ćěkancow, škit žiwjenja kaž tež měr w Europje a na swěće.
Bój přećiwo znjewužiwanju
Vatikan (B/SN). Bamžowska Škitna komisija za dźěći zetka so spočatk oktobra k poslednjej hłownej zhromadźiznje. Bój přećiwo seksualnemu znjewužiwanju ma pak pokročować. Zasudźeni skućićeljo njemóžeja z jeho hnadu ličić, rjekny bamž Franciskus. Komisija bu 2014 na tři lěta załožena, zo by sej nadźěłała naprawy k interwenciji a k zadźěwanju znjewužiwanja.
Biskop Bode je nowy zastupjer
Drježdźany (B/SN). Rüdiger Minor je w starobje 78 lět njedawno zemrěł. W Lipsku rodźeny teologa bě wot 1986 do 1992 biskop ewangelsko-methodistiskeje cyrkwje NDR a wuchodneje Němskeje. Swój wotpočink popřa sej Minor w Drježdźanach.
Prěnja anglikanska arcybiskopča
Sydney (B/SN). Kay Goldsworthy budźe prěnja arcybiskopča w stawiznach anglikanskeje cyrkwje Australskeje. 60lětna nastupi městno arcybiskopa Rogera Herfta, kiž bě dla zakryćow seksualnych znjewužiwanjow w decembru wotstupił. Goldsworthy chce spytać, dowěru k cyrkwi zaso natwarić – w ludnosći kaž tež pola potrjechenych znjewužiwanja. Dale wona rjekny: „Cyrkej, kajkuž ja ju znaju, je cyrkej, kotraž hoji“.
Wotehnaće njeje wujednajomne
Berlin (B/SN). Volker Kauder (CDU) je so w interviewje z powěsćernju idea mjez druhim k temje wotehnaće zwuraznił. „Dyrbju bohužel připóznać, zo je prašenje wotehnaća rozrisane. K mudrosći pak słuša, zo spóznaješ, hdźe njemóžeš politisce ničo wjace docpěć. Přiwšěm pak sym kruće toho měnjenja, zo njeje wotehnaće zasadnje z hódnotu žiwjenja wujednajomne.“
Bamž hódnoći psychoanalyzu
Mainz (B/SN). 55lětna Mechthild Heil, zapósłanča zwjazkoweho sejma, je nowa zwjazkowa předsydka Katolskeho zhromadźenstwa žónskich w Němskej (kfd), z 500 000 čłonami najwjetšeho žonjaceho zwjazka Němskeje. Heil bu w Mainzu wot hłowneje zhromadźizny kfd na štyri lěta wuzwolena. Wuwučena architektka je wudata a ma tři dźěći.
Z biskopami so zetkał
Berlin (B/SN). Prěni raz staj so zwjazkowy prezident a rada Němskeje biskopskeje konferency na přeprošenje nawody stata w hrodźe Bellevue zetkałoj. Biskopja rěčachu z Frankom-Walterom Steinmeierom mjez druhim wo towaršnostnym zhromadźenstwje, wo róli nabožinow w sekularnym staće a wo ekumenje.
Socialne temy zanjechane
Rom (B/SN). W romskim Circus Maximus je bamž Franciskus spominał na wohroženje přez přesćěhanje křesćanow. Tam buchu mjenujcy w času antiki křesćenjo swojeje wěry dla morjeni. Dźensa mamy wjace křesćanskich martrajow, hač w prěnich křesćanskich lětstotkach, rjekny bamž. Jich so njeprašachu, hač su woni ortodoksni, katolscy abo lutherscy, ale jenož, hač su křesćenjo. Na to jich morichu.
Klukanje dźěći
Osnabrück (B/SN). Změna klimy a jeho sćěhi wjedu po „terre des hommes“ k wjetšemu wuklukowanju dźěći we wuwićowych krajach. Tak wjedźechu na přikład we Burkina Faso wjedrowe ekstremy k tomu, zo je rola wučerpana a zo njemóžeja ludźo ze žnjow hižo žiwi być. Tohodla dyrbi dźeń a wjace dźěći pod ćežkimi wuměnjenjemi dźěłać w podkopkach a tam za złotom pytać. Najčasćišo pak wopušćeja ludźo swoju domiznu. Dźěći so ze šule wutorhnu a dyrbja w cuzbje dźěłać.
Přibliženje křesćanow a židow
Rom /Fulda (B/SN). Při přełožowanju liturgiskich tekstow změja jednotliwe kraje w přichodźe wjace swobody. Tole přizjewi bamž Franciskus w swojim njedawnym spisu „Magnum principium“. Što móhło to za wobstejace teksty w Němskej rěkać, wo tym wuradźuje Němska biskopska konferenca wot dźensnišeho hač do 28. septembra na swojim nazymskim hłownym posedźenju w Fuldźe.
Nabožina pod ćišćom
Berlin (B/SN). Kubłanski wědomostnik Peter Schreiner widźi wučbu nabožiny w Němskej pod přiběracym ćišćom. Přeco zaso ma wona „wo swoje připóznaće wojować“. Tež konfesionelna orientacija hladajcy woteběra. W Sakskej, Saksko-Anhaltskej a Durinskej pak je podźěl šulerjow, kotřiž so na wučbje nabožiny wobdźěleja, porno 90tym lětam přiběrał.
Bamžowske počesćenje
Berlin (B/SN). Hans-Joachim Meyer, statny minister na wuměnku a něhdyši prezident Centralneho komiteja němskich katolikow, bu wot bamža Franciskusa pomjenowany z rjadom swjateho Gregora Wulkeho počesćeny. 5. septembra je jemu arcybiskop Heiner Koch Gregorijowy rjad přepodał.
Přehladka žněje wulki wothłós
Wittenberg (B/SN). Za cyrkej jednoty a zhromadnu eucharistiju wupraja so předsyda rady Ewangelskeje cyrkwje w Němskej Heinrich Bedford-Strohm. Na Božej słužbje Mjezynarodneje ekumeniskeje towaršnosće (IEF) we Wittenbergu wón rjekny, zo njeměli wěriwi křesćenjo za blidom Božim dźěleni być. IEF swjećeše we Wittenbergu 50lětne wobstaće. Towaršnosć běchu 1967 w šwicarskim Fribourgu jako hibanje europskich křesćanow załožili.
IS hrozy cyrkwi Našeje knjenje
szl_Latn szl_Latn szl_Latn szl_Latn szl_Latn bos_Latn szl_Latn szl_Latn szl_Latn ces_Latn szl_Latn slk_Latn pol_Latn yor_Latn slv_Latn slk_Latn szl_Latn nno_Latn szl_Latn als_Latn slk_Latn bam_Latn szl_Latn slv_Latn szl_Latn slv_Latn szl_Latn szl_Latn szl_Latn ces_Latn szl_Latn hrv_Latn szl_Latn hrv_Latn szl_Latn ces_Latn szl_Latn hrv_Latn